da en da nl ca da da de es da da da da da de da da da da da da sv da da da da da da de da de da de de da da en da en da de de da da da da de da da da da da da da da da da da da da nl da en da da es nl da
Cykelbro skal give en tryggere cykeltur i skøn natur | Vejdirektoratet
18.8.2022 12:55:00 CEST | Vejdirektoratet
Når den nye cykelsti ved Hvidkilde Gods i Svendborg Kommune står klar i 2024, bliver cyklisterne bogstaveligt talt søsat på en 200 meter lang cykelbro i Hvidkilde Sø. Det er nu besluttet, hvordan den nye bro kommer til at se ud.
Cykelbroen langs Mølledæmningen bliver opført, så den matcher omgivelserne. Visualisering: Land+ Landskabsarkitekter.
Den kommende cykelsti mellem Ollerup og Svendborg på Fyn strækker sig over 2,5 kilometer vej. Men ikke hele cykelturen foregår på asfalt, som man ser de fleste steder.
Langs med Mølledæmningen ved Hvidkilde Gods er vejen nemlig for smal til, at cykelstien kan blive anlagt langs vejen, og derfor skal fynboerne ud at cykle på en bro, som bliver anlagt i selve Hvidkilde Sø.
For at sikre at den nye cykelbro harmonerer med de helt særlige landskabelige og naturskønne forhold, der er i området, har Vejdirektoratet helt fra begyndelsen af projektet været i tæt dialog med blandt andet lokale borgere og Hvidkilde Gods, hvor cykelstien kommer til at løbe tæt forbi.
Projektleder Peter Lund Hansen, Vejdirektoratet, siger:
”Det har på alle måder været en rigtig fin proces, vi har haft med alle i lokalområdet, og vi er meget glade for alle de input, vi har fået undervejs. Det forslag, vi har valgt, gør strækningen langt mere trafiksikker samtidig med, at det passer sig fint ind i det helt særegne og smukke landskab. Cykelbroen kommer til at være en del af landskabet i rigtig mange år fremover, og derfor har det også været vigtigt for os, at vi fandt en løsning, der er opbakning til i lokalområdet.”
Det er den fynske tegnestue Land+ Landskabsarkitekter, som før sommerferien fik til opgave at udarbejde forslag til den kommende cykelbro.
Inspiration fra gamle autoværn
Den nye cykelbro bliver opført i stål med et dæk af azobétræ, mens røde stålrør udgør selve gelænderet på broen i Hvidkilde Sø.
Cykelbroens udseende tager udgangspunkt i de historiske sikkerhedsrækværker ved Mølledæmningen, som består af rødmalede jernrør fastspændt på granitsten, og som rent faktisk er en forløber til nutidens autoværn. På fotoet øverst kan man se det gamle sikkerrækværk til venstre for cykelbroen.
Mellem brædderne på trædækket, som cyklisterne skal køre på, bliver der lagt skridsikkeret materiale bestående af epoxy med sand. Det skal sikre, at broen også bliver til at cykle på i regnvejr.
Projektet ved Hvidkilde er en del af ”Infrastrukturplan 2035”, hvor der er afsat i alt 200 millioner kroner til cykelstier langs statsvejnettet. Der er afsat 63 millioner kroner til cykelstien ved Hvidkilde Gods.
Der er i dag cykelsti hele vejen fra Ulbølle til Svendborg på nær strækningen forbi Hvidkilde. Cykelstien bliver en 2,5 kilometer dobbeltrettet cykelsti, som bliver ført ud på en cykelbro langs med Mølledæmningen i Hvidkilde Sø.
Der er en række fredede områder, fortidsminder, bilag 4-arter, beskyttede § 3-naturtyper og vandløb på strækningen, og derfor er cykelstien langs statsvejen projekteret under hensyntagen til disse.
Læs mere om cykelstien ved Hvidkilde Gods
Læs mere i "Indstilling om udmøntning til cykelstier langs statsvejene"
Tlf:72 44 25 38plh@vd.dk
Tlf:40 32 62 04elaa@vd.dk
Tlf:51 83 33 93
Cykelbroen langs Mølledæmningen bliver opført, så den matcher omgivelserne. Visualisering: Land+ Landskabsarkitekter.
Tværsnit af cykelbroen. Visualisering: Land+ Landskabsarkitekter.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022